Vyf vas vir renosterstroperyArgieffoto: Reint Dykema Kol. Ronel Otto, woordvoerder van die polisie, het gesê die polisie het Donderdag ŉ motor van die pad af getrek tussen Modjajiskloof en Polokwane. Polisiebeamptes het die motor deursoek en op ŉ .303-jaggeweer, ammunisie, ŉ knaldemper, ŉ byl, ŉ saag en jagmesse beslag gelê. Volgens Otto is daar ook moetie in die motor gevind. Die vyf verdagtes, drie Mosambiekers en twee Suid-Afrikaners, sal na verwagting Maandag in die Polokwane-landdroshof verskyn op aanklagte van sameswering om renosters te stroop en die besit van ŉ ongelisensieerde vuurwapen en ammunisie.